### 9.     Beslutning om frigivelse af restrådighedsbeløb til anlæg af cykelstiforbindelse til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2019-246204

**Sagstype**

Beslutning.

**Resume og sagens baggrund**

På investeringsoversigten for 2018 og 2019 er der samlet
afsat et rådighedsbeløb på 12,4 mio. kr. til anlæg af en cykelstiforbindelse
til [adresse], hvor 4,3 mio. kr. er afsat i 2018 og 8,1 mio. kr. er afsat i 2019.
Derudover er der afsat et beløb i 2019 til ’bortfald af anlægsindtægt’ på 5,4
mio. kr. I alt er der afsat 17,8 mio. kr. til projektet. I september 2018 er
der frigivet 1,74 mio. kr. til skitseprojektering, detailprojektering, udbud og
trafiksikkerhedsrevision. Det resterende rådighedsbeløb på 16,08 mio. ønskes nu
frigivet til arealerhvervelse, anlæg og tilsyn.

**Indstillinger**

Direktøren indstiller,

1.    at der gives en
anlægsbevilling på i alt 16,08 mio. kr. finansieret af rest-rådighedsbeløbet
til anlæg af cykelstiforbindelse til [adresse],

2.    at der tilføres yderligere
1,0 mio. kr. til projektet i 2020 finansieret af enten det ordinære
anlægsbudget til trafiksikkerhed eller en særskilt ny anlægsbevilling, hvis
kommunalbestyrelsen prioriterer at gennemføre projektet inklusive hele option 1
og 2,

3.    at modtagelsen af
det statslige tilskud på 6,88 mio. kr. accepteres, og

4.    at der afsættes
en anlægsindtægtsbevilling i 2020 på i alt 6,88 mio. kr., som tilføres de
likvide aktiver.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en cykelstiforbindelse til
[adresse].

Cykelstiforbindelsen til [adresse] omfatter etablering af en
5,4 km cykelsti fra [adresse] til Ulstrup. Cykelstiforbindelsen er en af de fem
strækninger, som blev udvalgt politisk til at have højest prioritet i
forbindelse med vedtagelse af [adresse]. Anlægsprojektet beskrives
nærmere i dagsordenspunktet vedrørende ’Beslutning om prioritering af
anlægsmidler for cykelstiforbindelse til [adresse]’ der behandles på samme møde. I
dette punkt tages der stilling til prioritering af strækninger på baggrund af licitationsresultatet.

Historik finansiering

På investeringsoversigten for 2018 og 2019 er der samlet
afsat et rådighedsbeløb på 12,4 mio. kr. til anlæg af cykelstiforbindelsen.

Det var oprindeligt i forbindelse med Budget 2018 forudsat,
at der ville være en statslig medfinansiering. I december 2017 blev der givet
afslag fra den statslige pulje. På den baggrund besluttede Kommunalbestyrelsen
på mødet den 21. marts 2018, at den resterende finansiering på 5,4 mio. kr.
skulle indgå i budgetlægningen for 2019.

I december 2018 meddelte Vejdirektoratet alligevel tilsagn
om et tilskud på i alt 6,88 mio. kr.  Forskellen mellem den afsatte
restfinansiering og tilskuddets størrelse skyldes, at anlægssummen ved
budgetlægning for 2018 var estimeret som et snit mellem to mulige stiprojekter,
og de afsatte 60% var derfor højere end i det senere ansøgte puljeprojekt.

I september 2018 er der frigivet 1,74 mio. til
skitseprojektering, detailprojektering, udbud og trafiksikkerhedsrevision.

Frigivelse af anlægsbevilling, tilførsel af midler og
accept af statsligt tilskud

Det resterende rådighedsbeløb på 16,08 mio. ønskes nu
frigivet til arealerhvervelse og anlæg.

Administrationen anbefaler, at cykelstien etableres fra
Nadia Holst til Ulstrup, det vil sige hovedstrækningen inklusiv hele option 1 og 2.
Dette vil koste i alt 18,8 mio. kr., hvilket betyder, at der i finansieringen
af projektet mangler 1,0 mio. kr.

Hvis kommunalbestyrelsen prioriterer at gennemføre projektet
inklusive hele option 1 og 2, skal der tilføres yderligere 1,0 mio. kr. til
projektet i 2020 finansieret af enten det ordinære anlægsbudget til
trafiksikkerhed eller en særskilt ny anlægsbevilling. Dette foreslås
indarbejdet i budgetprocessen for 2020.

Administrationen anbefaler, at modtagelsen af det statslige
tilskud på 6,88 mio. kr. accepteres. Tilskuddet udbetales efter projektets
afslutning og dokumentation. Når tilskuddet på 6,88 mio. kr. udbetales,
tilføres pengene til de likvide aktiver.

**Økonomiske konsekvenser**

Der er afsat et rådighedsbeløb på 4,3 mio. kr. i 2018 og et
rådighedsbeløb på 8,1 mio. kr. i 2019 til etablering af en stiforbindelse til
[adresse]. Det bemærkes, at restrådighedsbeløbene i 2018 og 2019 herefter udgør 0
mio. kr.

Hvis kommunalbestyrelsen prioriterer at gennemføre projektet
inklusive hele option 1 og 2, skal der tilføres yderligere 1,0 mio. kr. til
projektet i 2020 finansieret af enten det ordinære anlægsbudget til
trafiksikkerhed eller en særskilt ny anlægsbevilling.

Til det statslige tilskud afsættes der en
anlægsindtægtsbevilling i 2020 på i alt 6,88 mio. kr., som tilføres de likvide
aktiver.

[adresse] bemærkninger er indarbejdet i sagen.